b'\n_START_ARTICLE_\nAngelina Jolie\n_START_SECTION_\nVaikai\n_START_PARAGRAPH_\n2002\xc2\xa0m. kovo 10 d. Jolie \xc4\xafsivaikino pirm\xc4\x85 vaik\xc4\x85 Maddox Chivan Jolie-Pitt (prad\xc5\xbeioje vadinosi Maddox Chivan Thornton Jolie). Jis gim\xc4\x97 2001\xc2\xa0m. rugpj\xc5\xab\xc4\x8dio 5 d. ir gyveno Kampu\xc4\x8dijoje kaip na\xc5\xa1laitis. Po skyryb\xc5\xb3 su Thornton ji gavo visas teises _NEWLINE_2005\xc2\xa0m. liepos 6 d. Jolie \xc4\xafsivaikino \xc5\xa1e\xc5\xa1i\xc5\xb3 m\xc4\x97nesi\xc5\xb3 mergait\xc4\x99 sv\xc4\x97rusi\xc4\x85 vos 4\xc2\xa0kg i\xc5\xa1 Etiopijos Zahara Marley Jolie-Pitt (prad\xc5\xbeioje vadinosi Zahara Marley Jolie), kuri d\xc4\x97l AIDS tapo na\xc5\xa1laite. Zahara gim\xc4\x97 2005\xc2\xa0m. sausio 8 d. kaip Tena Adam._NEWLINE_2006\xc2\xa0m. gegu\xc5\xbe\xc4\x97s 27 d. Jolie su Brad Pitt susilauk\xc4\x97 dukters Shiloh Nouvel Jolie-Pitt, Swakopmund miesto ligonin\xc4\x97je, Namibijoje. Buvo padarytas Cezario pj\xc5\xabvis, nes vaikas s\xc4\x97d\xc4\x97jo. Pitt dalyvavo gimdymo metu ir perkirpo bambagysl\xc4\x99._NEWLINE_Amerikos People \xc5\xbeurnalas sumok\xc4\x97jo $4.1 milijon\xc4\x85 u\xc5\xbe teis\xc4\x99 skelbti naujagimio nuotraukas \xc5\xa0iaur\xc4\x97s Amerikoje, brit\xc5\xb3 \xc5\xbeurnalas Hello! \xc4\xafsigijo tarptautines teises u\xc5\xbe $3.5 milijonus. Bendra suma pasaulio mastu siek\xc4\x97 10 milijon\xc5\xb3 doleri\xc5\xb3. Tai tapo pati brangiausia \xc4\xaf\xc5\xbeymyb\xc4\x97s nuotrauka pasaulyje. Visas pelnas gautas pardavus publikavimo teises buvo atiduotas labdaringai organizacijai, kurios pavadinimas nebuvo pavie\xc5\xa1intas._NEWLINE_2007\xc2\xa0m. gegu\xc5\xbe\xc4\x97s 15 d. Jolie \xc4\xafsivaikino trej\xc5\xb3 met\xc5\xb3 berniuk\xc4\x85 i\xc5\xa1 Vietnamo, Pax Jolie-Pitt, kuris gim\xc4\x97 spalio 29 d., 2003\xc2\xa0m._NEWLINE_2008\xc2\xa0m. liepos 12 dien\xc4\x85 Jolie su Brad Pitt Pranc\xc5\xabzijoje, Nicoje susilauk\xc4\x97 dvynuk\xc5\xb3\xc2\xa0\xe2\x80\x93 berniuko Knox Leon Jolie-Pitt ir mergait\xc4\x97s Vivienne Marcheline Jolie-Pitt.\n_START_SECTION_\nVyrai\n_START_PARAGRAPH_\nI\xc5\xa1siskyrusi su Jonny Lee Miller, Billy Bob Thornton ir Brad Pitt. Jolie dabar gyvena viena su savo vaikais.'